Desember 2023

Utkast til

Forskrift om gravplassvedtekter, NN kommune, YY

Merknad: Erstatt YY med rett fylke.

Vedtatt av …… kyrkjelege fellesråd / sokneråd / kommune …… (dato) med heimel i lov av 7. juni 1996 nr. 32 om gravplasser, kremasjon og gravferd (gravplasslova) § 21 første avsnitt, § 8 første avsnitt og § 14 første avsnitt og forskrift til lov om gravplasser, kremasjon og gravferd av 10. januar 1997 nr. 16 (gravplassforskrifta) § 15a fjerde avsnitt.

Godkjent av Statsforvaltaren i Vestfold og Telemark ……. (dato), jamfør lov av 7. juni 1996 nr. 32 om gravplasser, kremasjon og gravferd (gravplasslova) § 21 første avsnitt

Merknad: Ved endringar må ein presisere i vedtektene kva for endringar som er gjort, og dessutan når endringane er vedtatt og godkjent. Statsforvaltaren i Vestfold og Telemark skal godkjenne endringane for heile landet.

Andre heimlar skal òg stå her, dersom fleire typar føresegner er aktuelle. Sjå til slutt i dette dokumentet.

# § 1. Definisjonar

Gravplassmyndigheit: ……. kyrkjeleg fellesråd / sokneråd / kommune.

Festa grav: Grav som det er inngått eller fornya festeavtale for.

Festa gravstad: Fleire kistegraver som er festa saman.

Ordinær urnegrav: Grav til oskeurne med plass til fire urner.

Urnegrav i minnelund: Grav til oskeurne i minnelund med plass til éi urne.

Kistegrav: Grav som følgjer gravplassforskrifta sine krav til storleik for gravlegging av kister. I ei kistegrav kan ein òg gravleggje oskeurner.

Fredingstid: Tidsrom frå siste gravlegging til ein kan nytte grava igjen til ny gravlegging.

Festetid: Tida som det er avtalt å feste ei grav.

Gravansvarleg: Den som er ansvarleg for ei tilvist grav.

Festar: Den som står som part i ei festeavtale.

Anonym minnelund: Gravfelt for anonyme graver. Feltet kan ha eit felles minnesmerke utan opplysningar om kven som er gravlagt.

Namna minnelund: Gravfelt med felles minnesmerke med namn og data på dei som er gravlagde der.

# § 2. Ferdsel på gravplassane

Besøkande skal om mogeleg ferdast gåande, jf. gravplassforskrifta § 9 andre avsnitt. Gravplassmyndigheita kan etter søknad gi løyve til å køyre ved dokumentert sjukdom/forflyttingshemming. All køyring skal skje særleg omsynsfullt.

# § 3. Gravplasstilhøyrsle

Alt. 1

Avdøde personar i kommunen skal gravleggjast på den gravplassen dei soknar til.

Alt. 2

Avdøde personar i kommunen kan gravleggjast på kva som helst av gravplassane i kommunen.

Dei har rett til fri grav dersom gravplassmyndigheita har tilvist grava. Retten til utvida frigravsperiode er nærmare regulert i gravplassforskrifta § 16 første avsnitt og gravplassforskrifta § 18 ande avsnitt.

Merknad: Friperioden ved fri tilvist grav tilsvarar grava si fredingstid. Sjå gravplassforskrifta §16 første avsnitt første setning.

Avdøde personar som på grunn av sjukdom eller alderdom har budd i ein annan kommune mot slutten av livet, blir rekna med på same måte som kommunen sine eigne innbyggjarar, og har rett til fri grav dersom gravplassmyndigheita har tilvist grava.

Alt. 1

Avdøde personar frå andre kommunar kan bli gravlagt i kommunen mot at ein betaler kostnadane ved gravferda og avgift som ved feste av grav.

Alt. 2

Avdøde personar frå andre kommunar kan berre bli gravlagt i kommunen etter kremasjon og mot at ein betaler kostnadane ved gravferda og avgift som ved feste av grav..

Alt. 3

Avdøde personar frå andre kommunar får ikkje tilvist nye graver i kommunen.

# § 4. Fredingstid

Fredingstida er minst 20 år.

Følgande gravplass/gravfelt/graver har fredingstid på .….. år:

Merknad: Lengre fredingstid for gravlegging av kister må ein sette inn i gravplassvedtektene, jf. gravplasslova § 8 første avsnitt. Sjå rundskriv Q-05/2023 om sakshandsaminga. Fredingstida for urner kan ein sette lengre enn 20 år ut frå nedbrytingstilhøva. I alle tilfelle skal ikkje gravlegging skje i strid med føresegna i gravplassforskrifta § 12 tredje avsnitt.

# § 5. Stenging for kistegravlegging

Følgande gravplass/gravfelt/graver er stengt for kistegravlegging:

Merknad: Dersom forlenga fredingstid ikkje hjelper, eller at ein ikkje kan gjennomføre tiltak som påfylling/drenering/ny gravinndeling, må ein stenge for kistegravlegging, jamfør gravplassforskrifta § 5. Sjå òg rundskriv Q-05/2023 om sakshandsaminga. Om ein tek med ei slik føresegn, må dei rette referansane takast med i heimelrekkja i innleiinga.

# § 6. Feste av grav med meir

Når ei kistegrav skal takast i bruk, er det høve til å feste ei grav ved sida av ho, og etter søknad til gravplassmyndigheita; for ei ekstra grav i tillegg når behovet seier det. Desse gravene utgjer då éin gravstad.

Ved bruk av ei ordinær urnegrav, kan ein ikkje feste ei grav ved sida av.

Ved feste av ei grav ved sida av den kistegrava som ein først nyttar, er festetida 20 år.

Når festetida/fredingstida er ute, kan ein feste grava/gravstaden for nye …... år. Når det er gått ...... år etter siste gravlegging, kan festet ikkje bli fornya utan etter eit særleg samtykkje frå gravplassmyndigheita. I god tid før festetida er ute, skal forvaltninga varsle festaren..

Har ein ikkje fornya festet innan seks månader etter forfall, går grava eller gravstaden tilbake til gravplassen.

Innbetalt festeavgift blir berre betalt tilbake dersom tilbakebetaling følgjer av bindande rettsreglar eller det ligg føre særlege grunnar.

Ein kan ikkje gravlegge i ei grav utan samtykke frå gravansvarleg eller festar. Dersom det ikkje er råd å hente inn samtykkje frå gravansvarleg eller festar, kan gravplassmyndigheita avgjere gravlegginga.

Festar pliktar å melde adresseendring.

# § 7. Grav og gravminne

Ved opning av ei grav kan ein legge jorda på dei omkringliggande gravene og ein kan mellombels flytte gravutstyret. Gravplassmyndigheita sørgjer for istandsetting igjen, og vil også sjå til at grava blir planert og tilsådd med gras etter gravlegging. Montering av gravminne kan først skje etter at gravplassmyndigheita har godkjent gravminnet og merka staden der det skal stå. Det kan ikkje bli sett opp tidlegare enn ...... månader etter gravlegging av kiste. Gravminne på urnegrav kan ein sette opp med ein gong etter urnenedsettinga. Så lenge ein ventar på gravminne, ordnar gravplassmyndigheita eit merke med namnet til avdøde.

Alt. 1

På ein nyfesta gravstad skal gravminnet plasserast i bakkant av den grava ein først nyttar. Gravminnet blir ståande der for godt.

Alt. 2

På ein nyfesta gravstad skal gravminnet plasserast i bakkant av den grava ein først nyttar. Gravminnet blir sentrert på gravstaden etter neste gravlegging.

Alt. 3

På ein nyfesta gravstad skal gravminnet plasserast sentralt i bakkant av gravstaden.

# § 8. Plantefelt

Framfor gravminnet er det høve til å opparbeide eit plantefelt i høgde med bakken omkring. Det må ikkje vere breiare enn gravminnet si breidde, men kan i alle tilfelle vere opp til 60 cm breitt. Det kan ikkje stikke lengre fram enn 60 cm, målt frå gravminnet sin bakkant. Det kan ikkje plantast vekstar som går over høgda til gravminnet eller går ut over plantefeltet.

I plantefeltet er det høve til å setta ned dekorgjenstandar og sorguttrykk, så lenge dei ikkje er til sjenanse, gjer drifta av gravplassen vanskeleg (opning av grav, grasklipping, o.l.), eller er brannfarleg i samband med tenning av lys, jamfør neste avsnitt.

Det er høve til å tenne lys (stearinlys, oljelampe ol.) når dette er innanfor dei gjeldande føresegnene om brannvern. Lykter og lys må vere tilstrekkeleg festa, til dømes med jordspyd, eller ha ei eigenvekt som gjer at dei ikkje kjem på avvegar.

Ein skal fjerne lys og andre lause dekorgjenstandar etter bruk.

Alt. 1

Det er ikkje høve til ramme inn plantefeltet eller delar av det, med hekk eller andre materiale.

Alt. 2

Det er høve til å ramme inn plantefeltet med ein delt steinkant som fluktar med terrenget omkring.

Alt. 3

Det er høve til å ramme inn plantefeltet med ein delt steinkant eller ei bedplate som fluktar med terrenget omkring. Bedplate og fundament for gravminne skal ikkje henge saman.

Dersom det ikkje er aktuelt å ha plantefelt, skal det vere grasbakke på alle sider av gravminnet.

Det er ikkje høve til å ramme inn grava med hekk eller andre materiale.

# § 9. Plantemateriale

Planter, kransar og liknande materiale som ein har nytta ved gravferd eller ved pynting av grava og som endar som avfall, skal vere heilt kompostérbare.

# § 10. Stell av grav

Kvar gravansvarleg eller festar har rett og plikt til å stelle den grava vedkomande har ansvaret for. Plantefelt som ikkje blir tilplanta eller stelt, skal den gravansvarlege eller festaren så til med gras, eller blir tilsådd av gravplassmyndigheita.

Den gravansvarlege eller festaren pliktar å halde gravminnet sikra og i forsvarleg stand.

Gravansvarlege eller festaren kan avtale med kyrkjelege fellesråd / soknerådet / kommunen, eller den som får løyve til det etter § 13, om planting og stell av grav, samt montering, sikring og vedlikehald av gravminnet. Ei slik avtale fritek ikkje den gravansvarlege eller festaren frå det ansvaret vedkomande har etter dei til ein kvar tid gjeldande føresegnene.

Merknad: Kyrkjeleg fellesråd, soknerådet eller kommunen, må veljast ut frå kva som er aktuelt. Formuleringa "samt montering, sikring og vedlikehald av gravminnet" kan ein ta bort dersom ho ikkje er aktuell.

# § 11. Namna minnelund

Ved gravlegging i namna minnelund skal namn og data til avdøde førast på ei namneplate på eit felles minnesmerke, fastsett av gravplassmyndigheita.

*Alt. 1*

Graver i namna minnelund kan ein ikkje festa etter utløpet av fredingstida.

*Alt. 2*

Graver i namna minnelund kan ein feste etter utløpet av fredingstida på lik linje med andre graver på gravplassen.

Merknad: Alternativ 1 og 2 over handlar om feste av grav som blir tilvist. Dersom ikkje festaren skal få gjenbruka grava, må dette regulerast. Om det blir opna opp for slik gjenbruk, bør/må det samla talet namn på kvar namneplate regulerast. Alternativ 1 og 2 nedanfor handlar om reservering av grav/namneplate for framtidig bruk.

*Alt. 1*

I namna minnelund kan ein feste ei grav i tillegg (reservering) når ei grav blir nytta, mot at ein betalar ein festeavgift frå det tidspunktet den fyrste grava blir nytta. Ved feste av ei grav i tillegg, vil ikkje nødvendigvis gravene komme attmed kvarandre, men namneplatene kjem attmed kvarandre / namna kjem attmed kvarandre på den same namneplata.

Merknad: Korleis namneplatene skal brukast; om det skal vera plass til eitt eller to namn, må vere godt planlagt. Dersom det skal reserverast plass, må det skje som ei festeavtale. Vel eit av alternativa i den siste setninga i alternativ 1. Reguleringa kan vera ulik mellom minnelundane.

*Alt. 2*

I namna minnelund kan ein ikkje feste ei grav tillegg.

Avgift for bruk av namna minnelund skal ein betale frå det tidspunktet grava blir nytta.

Merknad: Kommunen fastset avgifter for bruk av namna minnelund etter forslag frå gravplassmyndigheita, jf. gravplasslova § 21 andre avsnitt.

Gravplassmyndigheita har ansvaret for dei felles plantene og stellet i minnelunden. Det er ikkje høve til å opparbeide eigne plantefelt for gravene i minnelunden. Ein kan legge ned blomar og tenna gravlys så lenge dette er innanfor gjeldande reglar om brannvern, på ein stad tilvist av gravplassmyndigheita.

# § 12. Bårerom

Gravplassmyndigheita stiller bårerom til disposisjon for den som står for gravferda., Det skal berre nyttast til oppbevaring av den døde. Ingen har tilgang utan løyve. Liksyning kan berre finna stad etter samtykke frå den som står for gravferda, og vedkjem ikkje dei tilsette.

# § 13. Næringsverksemd

Næringsdrivande som ønskjer å drive verksemd på gravplassen, skal hente inn løyve frå gravplassmyndigheita. Løyvet kan kallast tilbake dersom vedkomande ikkje rettar seg etter dei reglane som gjeld. Slik verksemd kan berre omfatte montering, sikring og vedlikehald av gravminne, samt planting og stell av graver.

# § 14. Arbeid på gravplassane

Anleggs- og vedlikehaldsarbeid skal skje på kvardagar i arbeidstida (kl. 07:00-17:00) og må ikkje utførast på søndagar, heilagdagar eller offentlege høgtidsdagar. Ikkje noko arbeid på gravplassen må vere til sjenanse for seremoniar eller rituelle handlingar på gravplassen eller i ein bygning på gravplassen. Næringsdrivande kan berre køyre på gravplassen i den grad det er naudsynt for å gjere arbeidet. Slik køyring skal skje ekstra omsynsfullt.

# § 15. Dispensasjon frå vedtektene

Gravplassmyndigheita kan i særlege tilhøve og innanfor ramma av gravplassloven og gjeldande forskrifter fråvike §§ x, y, z og æ i vedtektene.

Merknad: Vurder kva for føresegner ein kan dispensere frå.

# § 16. Ikraftsetjing og oppheving av eldre vedtekter

Forskrifta tar til å gjelde 30 dagar frå kunngjering i Norsk Lovtidend. Frå den same tida blir [vedtektene (set inn dei eldre vedtektene sin dato og ev. nummer) for gravplassane i …… kommune,](https://lovdata.no/forskrift/2017-06-06-794) YY (erstatt YY med rett fylke), oppheva.

Merknad: Denne føresegna er aktuell der ein opphevar dei eldre vedtektene i heilskap og ein vedtar ei ny forskrift om gravplassvedtekter.

Dersom dei endra vedtektene får konsekvensar for dei næringsdrivande (til dømes arbeidstid og køyring på gravplassane), bør det vurderast om dei skal settast i kraft lengre fram i tid.

Tidspunktet kan setjast med ein fast dato dersom denne er meir enn 30 dagar fram i tid.

Forskrifta kan elles tre i kraft ved kunngjeringa. Bruk da følgande tekst: «Forskrifta tar til å gjelde frå kunngjering i Norsk Lovtidend.»

# Følgjande føresegner skal / bør / kan òg stå i vedtektene der dette er aktuelt:

Gravplassforskrifta § 13 fjerde avsnitt: Føresegner om fråvik av dimensjonskrav for kistegraver.

Gravplassforskrifta § 23 tredje avsnitt: Særskilte føresegner for gravminne ved nye gravplassar og ved utviding av gravplassar.

Gravplassforskrifta § 24 tredje avsnitt: Særskilte føresegner om sikring av gravminne ved nye gravplassar, utvidingar og vesentlege endringar av gravplassar.

Gravplassforskrifta § 27 andre avsnitt: Eigne føresegner for dei områda eller gravene gravplassmyndigheita vedtar verna. (Vern av gravminne i privat eige føreset ei frivillig avtale med festaren – normalt bør det liggja ein verneplan til grunn for avtalen.)

Gravplassforskrifta § 39: Dispensasjon frå departementet, til dømes dersom det er opna opp for særskilde føresegner om sikring av gravminne på ein eksisterande gravplass.

Gravplasslova § 6 andre avsnitt: Avtale om bruk av tilrettelagde graver i anna kommune.

Døme på regulering av plantefelt ved tilrettelagde graver i eigen kommune:

"På gravplass X, gravfelt Y, kan ein ramme inn gravopninga / merke rammeopninga med kantstein som fluktar med terrenget omkring. Gravplassmyndigheita må godkjenne innramminga. Gravopninga kan plantast til. Ved delvis eller inga planting, skal det vere grasbakke som kan slåast av gravplassmyndigheita."

# På gravplassen kan det bli sett opp ordensreglar. Så lenge slike reglar har ein lite inngripande karakter, reknar ein dei ikkje som forskrifter, og då er det ikkje naturleg å ta slike reglar inn i gravplassvedtektene. Her er eit utkast til ordensreglar:

## **Regler om orden, åtferd og tryggleik**

Opphald, ferdsel, arbeid og andre handlingar skal skje med minst mogeleg støy og ikkje verke støytande.

Gravminne kan velte. Ein må derfor vise varsemd.

Mindre barn må vere under tilsyn av vaksne.

Merknad: Gravplassmyndigheita bør òg vurdere om eldre barn kan ha tilgang utan tilsyn av vaksne om ustø gravminne er eit gjentakande problem på gravplassen (til dømes i samband med tele).

Hundar skal ha kort band (maks. 2 meter).

Det skal visast omsyn ved gravferder.

Ein skal kjeldesortere avfall og legge det avfallsbehaldarar. Utstyr som vasskanner, spadar og river skal ein henge tilbake på plass.

Portane til gravplassen skal ikkje stå opne.